“Dit was nie van die begin af net maklik en perfek nie. Ons moes toets wat vir ons werk en hoe om die werk- en huislewe van mekaar te skei. Ons leer steeds.”
“Natuurlik stem ons nie altyd oor alles saam nie. Ons terg mekaar en dinge is nie altyd perfek nie, maar ons is orraait daarmee om nie altyd oor alles saam te stem nie.
Cindy beskryf haarself as hardwerkend en meen sy aard ’n bietjie na haar pa, Chris Nell, wat ’n sersant-majoor in die lugmag was.
“Ek is ’n natuurlike leier. Dis nie iets wat ek probeer wees nie. Ek kry dinge gedoen; dit kan soms koud voorkom.
“Ek is die eerste een wat saans in die swembad is, en dit maak my gelukkig wanneer my kinders op my skoot aan die slaap raak. Ek is ’n goeie kok, maar hou nie daarvan om te kook as dit nie ’n spanpoging is nie. Dan eet ons net slaai en hoender.”
Dis vanjaar 16 jaar sedert sy as Mej. Suid-Afrika gekroon is, en sy laat steeds koppe draai. Om ouer te word maak haar nie benoud nie.
“Ek het verlede jaar probeer om ’n veganis te wees, maar dit was te moeilik. Nou eet ek maer vleis en proteïene van vrylopende diere, baie slaaie en groente. Ek eet selde stysel; net wanneer ek menstrueer en die drang daarna sterk is.”
“Ek sou graag meer wou hê, maar Clive is gelukkig met twee en ek respekteer dit. Ons is geseën met ’n seun en ’n dogter.”